Die Stilbaai Saga | Gouritz Cluster Biosphere Reserve
Die Stilbaai Saga
'n Fynbos en Argeologie Inligtingsentrum vir Stilbaai: Uitbeelding van die Stilbaai Saga
Stilbaai is die middelpunt van verskeie internasionale ondersoeke na die voorgeskiedenis van Homo sapiens, die moderne mens. Hierdie voorgeskiedenis, wat die loodskomitee 'Die Stilbaai Saga' gedoop het, het betrekking op die oorlewing en ontwikkeling van die modern mens gedurende 'n vernietigende ystydperk (van so 200 000 jaar gelede) en daarna.
Verskeie gelukkige omstandighede, juis in hierdie omgewing, sou kon ingespeel het op hierdie gebeure:
Die warm seestroom langs ons ooskus verseker 'n gematigde klimaat, ook tydens ystydperke;
Fynbos het baie eetbare bolle, knolle en wortels – 'n bron van koolhidrate. Bogrondse vrugte en bessies van fynbos is 'n addisionele bron van vitamines;
Die dierelewe wat in fynbos voorkom, saam met die skulpkos van ons kus, verseker dat proteiene ewe beskikbaar is.